
Spoločne hľadať, zodpovedne voliť
Formačná téma na mesiac október 2026 k voľbám do Provinciálnej rady (PR) je spracovaná na základe Projektu apoštolského života (PAŽ) a jeho Komentára.
Modlitba
(Inšpirovaná apoštolským prísľubom a duchom služby)
„Otče, klaniam sa ti, lebo si dobrý a všetkých miluješ. Ďakujem ti, že si mi dal spoznať apoštolskú rodinu dona Bosca, ktorá žije pre teba v službe mladým a ľudovým vrstvám. Otče, daj mi silu svojho Ducha, aby som dokázal byť verným svedkom svojich záväzkov. Prosíme ťa, veď naše srdcia pri rozlišovaní a voľbe tých, ktorí majú viesť naše Združenie, aby sme hľadali tvoju vôľu a spoločné dobro. Mária Pomocnica, Matka Cirkvi, pomáhaj nám a veď nás v našich rozhodnutiach. Amen“.
PAŽ voľby – citát z PAŽ
Kľúčové ustanovenia PAŽ k voľbám a zodpovednosti:
· Právo a povinnosť voliť: „Každý sa má zúčastňovať na spoločnom programovaní a zhodnocovaní rôznych činností a na voľbe zodpovedných“. - Čl. 22. Spoluzodpovední v poslaní 
· Ustanovenie rady: „Každá provincia má provinciálnu radu zvolenú miestnymi radami na provinciálnom kongrese spôsobom, ktorý určujú Pravidlá kongresu“. Čl. 37. Provinciálna úroveň
· Dĺžka mandátu: „Zvolení provinciálni radcovia sú v úrade tri roky a môžu byť bez prerušenia znova zvolení na jedno ďalšie trojročie“. Čl. 24. Organizácia provincií a provinciálnych rád 
· Duch služby: „Ak je povolaný prijať zodpovednú funkciu, usiluje sa ju vykonávať verne a v duchu služby“. Čl. 22 . Spoluzodpovední v poslaní
Profil kandidáta
Podľa Komentára k PAŽ a skúseností Združenia by kandidát do PR mal spĺňať tieto predpoklady:
· Zrelosť a rovnováha: Ide o človeka vyrovnaného v ľudskom, kresťanskom aj saleziánskom rozmere.
· Saleziánska identita: Má dar múdrosti a riadenia, pričom je schopný uplatňovať autoritu vo svetle evanjelia a PAŽ.
· Schopnosť vzťahov: Je bratský, otvorený počúvaniu a prijímaniu druhých, s víziou budúcnosti a pozornosťou na realitu.
· Duch služby (diakonia): Má dozrievať v duchu pravej služby, kde sa spoluzodpovednosť v poslaní premieňa na spoluzodpovednosť v činnosti.
· Pokora a ochota: Je rozhodný pri výkone mandátu, ale zároveň pokorný a prístupný sebakritike a zmenám.
· Časová dostupnosť: Je k dispozícii v určitom potrebnom rozsahu svojho času.
· Láska k rodine: Má silnú lásku k Cirkvi, saleziánskej rodine a k Združeniu.
· Tímový hráč: Podporuje mentalitu práce v tíme a váži si dary každého člena.
Spôsob fungovania budúcej PR
Provinciálna rada nie je len administratívnym orgánom, ale vitálnym strediskom animácie provincie:
· Kolegialita: PR sa organizuje kolegiálne. To znamená, že rozhodnutia sa nerobia individualisticky, ale v spoločenstve. Pre kolegiálny úkon je potrebná prítomnosť absolútnej väčšiny členov rady.
· Rozdelenie úloh: Rada si spomedzi svojich členov volí provinciálneho koordinátora, správcu majetku, sekretára a zodpovedného za formáciu.
· Hlavné úlohy riadenia: PR plánuje, podporuje a koordinuje formačné a apoštolské iniciatívy v provincii. Má právomoc zriaďovať a rušiť miestne strediská so súhlasom provinciála/provinciálky.
· Vzťah k saleziánskej rodine: PR upevňuje charizmatické zväzky so saleziánmi (SDB) a dcérami Márie Pomocnice (FMA), ktorí sú v rade zastúpení svojimi delegátmi s hlasovacím právom.
· Ekonomická správa: PR sa prostredníctvom provinciálneho správcu majetku stará o majetky Združenia v provincii a každoročne predkladá finančné vyúčtovanie svetovej rade.
· Autonómia v spoločenstve: Združenie má vlastnú riadiacu a formačnú autonómiu, ktorú uplatňuje pri rešpektovaní špecifickej zodpovednosti hlavného predstaveného.

Obsah vygenerovaný pomocou AI môže byť nesprávny.]Intenzita stretnutí PR: Každá novozvolená PR si nastaví nové pravidlá stretania svojich členov formou osobnou a/alebo online. Skúsenosťou predchádzajúcich rokov sú osobné stretnutia na mesačnej báze a podľa potreby aj online.
Svedectvá: Martina Chvostálová a Štefan Orkuty
Martina Chvostálová                      => pozri si svedectvo oskenovaním QR alebo klikom na link video =>
Milí bratia a sestry v don Boscovi. Dovoľte, aby som sa podelila o svoju skúsenosť so službou v provinciálnej rade. Keď sa pozriem na tých necelých šesť rokov späť, tak cítim veľkú vďačnosť a bázeň za to, že mi Pán dožičil byť súčasťou spoločenstva saleziánov spolupracovníkov zapálených pre dobro ASC rodiny na Slovensku, ktorí tvoria PR. Nie je to len spomienkový optimizmus: ako  sú priateľské stretnutia, úprimné modlitby a spoločná práca v rôznych oblastiach, ktoré si služba v PR vyžaduje, ale aj odchody od rodiny na stretnutia a konferencie,  ukrojenie si zo svojho času na mailovanie, vybavovanie, organizovanie, študovanie, tvorenie, modlitbu... A niekedy aj pocity neschopnosti a bezradnosti, ktoré bolo potrebné odovzdať do Božích rúk.. No vďaka tomu, že som súčasťou PR, som bola pozývaná do hlbšieho vzťahu s Bohom ako aj k autentickejšiemu prežívaniu saleziánskej charizmy. Mám tú milosť sa stretávať s mnohými saleziánmi spolupracovníkmi, ktorých život ma veľmi povzbudil, vnímať bohatstvo, ale aj námahy, ktoré sa v strediskách prežívajú. Obdivujem pestrosť darov, ktorými Pán obdarúva mojich spolupracovníckych priateľov v  PR. Nesmierne som vďačná Pánu Bohu za môjho milovaného manžela, ktorý mi veľmi pomáha, nie len tým, že sa počas mojej neprítomnosti staral o rodinu , ale aj s konkrétnymi vecami, na ktoré som ja nemala síl, alebo zručnosti. A hlavne, že si pri tom zachováva zmysel pre humor… 
Keď som dostala telefonát, či prijímam kandidatúru do PR, oslovila ma vtedy Monika Kotulová (na ktorú často myslím v modlitbe). Ona ma povzbudila, že Pán požehná moju ochotu slúžiť a aj to, že povinnosti si netreba odkladať 😊. Modlila som sa, radila s tými, ktorí už slúžili v PR a keďže manžel ma podporil a deti boli už väčšie, tak nebol dôvod nepovedať  ÁNO. Doteraz som hlboko dojatá, keď si spomeniem, ako mi po zvolení do PR jedna naša spolupracovníčka s materinskou  láskou povedala: “Neboj sa, budem sa za teba modliť.” (Veľká vďaka, milá Majka P.😊)
Služba v PR ma naučila pokore, odovzdanosti, spolupráci, umeniu sa počúvať, kráčať s dobou, vedieť sa obetovať a že najľahšie sa veci robia, ak sa robia s láskou. Služba v PR mi priniesla, v neposlednom rade, aj hlboké priateľstvá. A cez toto všetko si uvedomujem, ako nás má Pán Boh rád a som mu veľmi vďačná, že môžem byť súčasťou saleziánskej rodiny. Ak vnímaš, že Ťa Pán pozýva do tejto služby, neváhaj byť veľkodušný. ON je s Tebou a aj bratia a sestry, veď nenadarmo sme SPOLUPRACOVNÍCI.
Čo znamená byť manželom členky provinciálnej rady? (svedectvo anonymného manžela nemenovanej členky PR)
· 1 víkend mesačne sa doma hrám na otca roka
· Keď má „moja“ členka PR pocit, že ju robota v provinciálnej rade presahuje, že je tejto roly nehodná  – tak ju povzbudzujem v jej snažení
· Robím technickú IT podporu svojej manželke, keď  frfle na neintuitívne technické prostriedky
· Sem-tam chtiac-nechtiac pomáham pri organizácii aktivít provinciálnej rady
· A raz ročne je stretnutie provinciálnej rady aj so zvyškami ich rodín, kde sa stretne s podobnými šťastlivcami a štastlivkami ako som ja a spoločne zdieľame tento náš údel[image: ]
Štefan Orkuty                        => pozri si svedectvo oskenovaním QR kódu alebo klikom na link video =>
Ahoj! 
Volám sa Štefan Orkuty a som členom provinciálnej rady ASC. Vo februári sa na volebnom kongrese v Poprade rada opäť obmení, a preto ti chcem povedať pár slov o tom, čo som v nej zažil a čo môžeš zažiť aj ty.
Keď som pred šiestimi rokmi vstupoval do rady, myslel som si, že pôjde hlavne o zasadnutia, jednanie a rozhodovanie. Dnes viem, že je to oveľa viac. Sme dvanásti členovia a tri roky spolu nesieme starosť o smerovanie nášho združenia. Ročne je to osem spoločných víkendov, niekoľko online stretnutí a medzi tým individuálna práca, telefonáty a kontakt s troma patronátnymi strediskami. A čo sa za tým skrýva? Spoločná Eucharistia a modlitba. Dlhé rozhovory v aute cestou na stretnutie a späť. Radcovské debaty, ktoré sa natiahnu hlboko do noci. A búrlivé diskusie, v ktorých ma Pán s veľkou trpezlivosťou učil to najťažšie: počúvať.
Spoznal som ľudí zo saleziánskej rodiny z celého Slovenska, videl radosti a starosti našich stredísk a nazrel aj do diania v saleziánskej rodine v Európe a vo svete. No najviac ma zasiahlo, koľko dobra sa v našom združení deje každý deň a ako statočne nesú svoj kríž spolupracovníci okolo mňa. Obyčajne, doma, v strediskách, potichu a bez potlesku. Uplynulých 6 rokov bolo skrz členstvo v PR najintenzívnejšie obdobie môjho života v oblasti profesionálneho, duchovného i osobného rastu. A tiež nádhernou výzvou pre posilnenie manželstva s Magdalénkou, ktorá mi aj v tomto bola vernou priateľkou a neoficiálnou členkou rady. A potom prišiel dar, ktorý som vôbec nečakal: 19 nových priateľov z prvej a druhej rady. Ľudí, s ktorými som prešiel kus cesty a ktorí zostanú mojimi priateľmi na celý život.
Keby som mal povedať, čo je byť provinciálnym radcom, povedal by som: je to šťavnatá služba, so všetkými chuťami a arómami. Vstupuješ s tým, že chceš niečo dať. A zisťuješ, že najdôležitejšie je nechať Pána rozpáliť tvoje srdce pre Neho a pre poslanie, ktoré máš od dona Bosca. Nie je to o dokonalosti, ale o ochote a vernosti, v ktorej Boh koná svoje dielo. Ak vnímaš, že ťa Pán pozýva, poď do toho! 
Otázky na diskusiu
1. Motivácia k službe: Čo považujem za hlavný zmysel prijatia funkcie v PR – je to pre mňa skôr „čestný titul“ alebo skutočná „apoštolská služba“ pre rast bratov a sestier?.
2. Kolegiálnosť v praxi: Ako môžeme v našej provincii posilniť vedomie, že PR funguje kolegiálne, a nie ako skupina jednotlivcov s vlastnými projektami?.
3. Hľadanie kandidátov: Aké konkrétne dary a talenty vidíme u členov nášho strediska, ktoré by mohli byť prínosom pre celú provinciu v budúcej PR?
4. Vzťah k realite: Ako by mala PR lepšie reagovať na aktuálne výzvy mladých a rodín na našom území, aby naše poslanie bolo účinnejšie?.

